CELEX: 62013TN0439
Language: et
Date: 2013-08-20 00:00:00
Title: Kohtuasi T-439/13: 20. augustil 2013 esitatud hagi — Fard ja Sarkandi versus nõukogu

14.12.2013   
            
            
               ET
            
            
               Euroopa Liidu Teataja
            
            
               C 367/31
            
         20. augustil 2013 esitatud hagi — Fard ja Sarkandi versus nõukogu
   (Kohtuasi T-439/13)
   2013/C 367/54
   Kohtumenetluse keel: inglise
   
      Pooled
   
   
      Hagejad: Mohammad Moghaddami Fard (Teheran, Iraan) ja Ahmad Sarkandi (Araabia Ühendemiraadid) (esindajad: solicitor M. Taher, barrister M. Lester ja S. Kentridge, QC)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada nõukogu 6. juuni 2013. aasta otsus 2013/270/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 156, lk 10), ja nõukogu 6. juuni 2013. aasta rakendusmäärus (EL) nr 522/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 156, lk 3);
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide, et nõukogu tegi ilmselge hindamisvea, kui ta leidis, et mõlema hageja puhul on kõik loetellu kandmise kriteeriumid täidetud ja et hagejate loetellu kandmiseks puudub kehtiv õiguslik alus.
            
         
               2.
            
            
               Teine väide, et nõukogu kavatses kehtestada hagejatele reisikeelu ilma sobiva õigusliku aluseta.
            
         
               3.
            
            
               Kolmas väide, et nõukogu ei esitanud asjakohaseid või piisavaid põhjendusi, miks hagejad vaidlustatud meetmetega hõlmati.
            
         
               4.
            
            
               Neljas väide, et nõukogu ei järginud hagejate kaitseõigusi ega õigust tõhusale kohtulikule kaitsele.
            
         
               5.
            
            
               Viies väide, et hagejate loetellu kandmise otsusega rikkus nõukogu põhjendamatult ja ebaproportsionaalselt hagejate põhiõigusi, seal hulgas õigust omandi, perekonnaelu, kutsetegevuse ja hea maine kaitsele.